ଛାତ୍ରୀଙ୍କୁ ଅପହରଣ ଉଦ୍ୟମ ଘଟଣାଃମାଜିଷ୍ଟ୍ରେଟ୍ଙ୍କ ଉପସ୍ଥିତିରେ ବୟାନ ରେକର୍ଡ\nପରଜଙ୍ଗ, ୧୩। ୧୨(ଡି.ଏନ.ଏ.)-ଢେଙ୍କାନାଳ ଜିଲା ପରଜଙ୍ଗ ଥାନା କନ୍ଦରସିଂହା ଅଞ୍ଚଳରୁ ଜଣେ ୧୦\nଛାତ୍ରୀଙ୍କୁ ଅପହରଣ ଉଦ୍ୟମ ଘଟଣାଃମାଜିଷ୍ଟ୍ରେଟ୍ଙ୍କ ଉପସ୍ଥିତିରେ ବୟାନ ରେକର୍ଡ\t December 13th, 00:00 AM December 13th, 00:00 AM\nପରଜଙ୍ଗ, ୧୩। ୧୨(ଡି.ଏନ.ଏ.)-ଢେଙ୍କାନାଳ ଜିଲା ପରଜଙ୍ଗ ଥାନା କନ୍ଦରସିଂହା ଅଞ୍ଚଳରୁ ଜଣେ ୧୦ମ ଶ୍ରେଣୀ ସ୍କୁଲ ଛାତ୍ରୀଙ୍କୁ ଅପହରଣ ଉଦ୍ୟମ ଘଟଣାକୁ ପୂରିଛି ୭ଦିନ। ମାମଲା ରୁଜୁ ପରେ ୧୬୧ ଧାରା ଅନୁଯାୟୀ ପୋଲିସ ପୀଡ଼ିତାଙ୍କ ବୟାନ ରେକର୍ଡ କରିଥିଲା। ବୁଧବାର ୧୬୪ ଧାରାରେ ମାଜିଷ୍ଟ୍ରେଟ୍ଙ୍କ ଉପସ୍ଥିତିରେ ପୁଣିଥରେ ବୟାନ ରେକର୍ଡ କରାଯାଇଛି। ଅନ୍ୟପଟେ ଥାନାରେ ମାମଲା, ପୀଡ଼ିତାଙ୍କ ବୟାନ ରେକର୍ଡ ଏବଂ ଅଭିଯୋଗ ଶୁଣାଣି ପ୍ରକୋଷ୍ଠରେ ଜିଲାପାଳଙ୍କୁ ଗୁହାରି ସତ୍ତ୍ୱେ ଅଭିଯୁକ୍ତଙ୍କୁ ଗିରଫ କରିବାରେ ପୋଲିସ ବିଫଳ ହୋଇଥିବା ଅଭିଯୋଗ କରିଛନ୍ତି ପୀଡ଼ିତାଙ୍କ ବାପା। ରାଜନୈତିକ ଚାପର ବଶବର୍ତ୍ତୀ ହୋଇ ପୋଲିସ କାର୍ଯ୍ୟାନୁଷ୍ଠାନ ଗ୍ରହଣରେ ଶିଥିଳତା ଅବଲମ୍ବନ କରୁଥିବା ସେ ମତ ଦେଇଛନ୍ତି। ଗତ ଗୁରୁବାର ପୂର୍ବାହ୍ନରେ ଅଞ୍ଚଳର ଜନୈକା ୧୦ମ ଶ୍ରେଣୀ ଛାତ୍ରୀଙ୍କୁ ଅପହରଣ ଉଦ୍ୟମ କରାଯାଇଥିଲା। ତେବେ ପାଖରେ ଥିବା ସାନ ଭଉଣୀଙ୍କ ଉପସ୍ଥିତ ବୁଦ୍ଧି ଯୋଗୁ ଅଭିଯୁକ୍ତଙ୍କ ଉଦ୍ୟମ ପଣ୍ଡ ହୋଇଯାଇଥିଲା। କନ୍ଦରସିଂହା ଗ୍ରାମର ସୁଶାନ୍ତ ନାଥଙ୍କ ସମେତ ଅନ୍ୟ ୩ ଅପହରଣ ଉଦ୍ୟମ କରିଥିବା ନାବାଳିକା ଛାତ୍ରୀଙ୍କ ସାନ ଭଉଣୀ ଚିହ୍ନିପାରିଥିଲେ। ଏଥିସହ ଅପହରଣ ଉଦ୍ୟମରେ ବ୍ୟବହୃତ ଗାଡ଼ି ନମ୍ବର (ଓଡ଼ି ୦୫ ୯୮୬୬ ) ମଧ୍ୟ ଟିପି ରଖିଥିଲେ। ଏ ସମ୍ପର୍କରେ ଛାତ୍ରୀଙ୍କ ବାପା ଏତଲା (ନଂ.୨୩୯/୧୭)ରେ ଦର୍ଶାଇଛନ୍ତି। ଏ ସମ୍ପର୍କରେ ଛାତ୍ରୀଙ୍କ ବାପା କୁହନ୍ତି, ପୋଲିସ ଅଭିଯୁକ୍ତଙ୍କୁ ଗିରଫ କରୁନାହିଁ। ଏଥିପାଇଁ ରାଜନୈତିକ ଚାପ ପଡୁଛି। ଏତଲାରେ ଦର୍ଶାଯିବା ସତ୍ତ୍ୱେ କାର୍କୁ ଜବତ କରାଯାଇନାହିଁ। ପୋଲିସ ଏପରି ସମ୍ବେଦନଶୀଳ ଘଟଣାକୁ ହାଲ୍କା ଭାବେ ନେଉଛି। ଏ ନେଇ ସୋମବାର କାମାକ୍ଷାନଗରରେ ଅନୁଷ୍ଠିତ ଜନ ଅଭିଯୋଗ ଶୁଣାଣି ଶିବିରରେ ଜିଲାପାଳଙ୍କ ନିକଟରେ ସେ ଅଭିଯୋଗ କରିଥିଲେ। ତଥାପି ପୋଲିସ କାହାରିକୁ ଧରୁ ନ ଥିବା ସେ ଅଭିଯୋଗ କରିଛନ୍ତି। ପୋଲିସ ରାଜନୈତିକ ଚାପରେ ଥିବା ଅଭିଯୋଗକୁ ଖଣ୍ଡନ କରିଛନ୍ତି ତଦନ୍ତକାରୀ ଅଧିକାରୀ ଏଏସ୍ଆଇ ଦୀଲେଶ୍ୱର ପ୍ରଧାନ। ଏଥିସହ ଅଭିଯୁକ୍ତମାନେ ଧରାପଡ଼ି ନ ଥିବା କଥାକୁ ସେ ସ୍ବୀକାର କରିଛନ୍ତି। ଏତଲାରେ ଦର୍ଶାଯାଇଥିବା ନମ୍ବର ଆଧାରରେ ଗାଡ଼ିର ସମ୍ପୂର୍ଣ୍ଣ ତଥ୍ୟ ଦେବାକୁ କଟକ ଆର୍ଟିଓଙ୍କୁ ଅନୁରୋଧ କରାଯାଇଥିବା ସେ ସ୍ପଷ୍ଟୀକରଣ ରଖିଛନ୍ତି।
